Europos Parlamento ir Tarybos sprendimas Nr. 787/2004/EB
2004 m. balandžio 21 d.
iš dalies keičiantis Tarybos sprendimą 96/411/EB ir Sprendimus Nr. 276/1999/EB, Nr. 1719/1999/EB, Nr. 2850/2000/EB, Nr. 507/2001/EB, Nr. 2235/2002/EB, Nr. 2367/2002/EB, Nr. 253/2003/EB, Nr. 1230/2003/EB ir Nr. 2256/2003/EB, siekiant pataisyti orientacines sumas, kad būtų atsižvelgta į Europos Sąjungos plėtrą
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 95 straipsnį, 153 straipsnio 2 dalį, 156 straipsnio 1 dalį, 157 straipsnio 3 dalį, 175 straipsnio 1 dalį ir 285 straipsnį,
atsižvelgdami į Komisijos pasiūlymą,
atsižvelgdami į Europos ekonomikos ir socialinių reikalų komiteto nuomonę,
pasitarę su Regionų komitetu,
laikydamiesi Sutarties 251 straipsnyje nustatytos tvarkos [1],
kadangi:
kad būtų atsižvelgta į Europos Sąjungos plėtrą, orientacinės sumos turėtų būti pataisytos 1996 m. birželio 25 d. Tarybos sprendime 96/411/EB dėl Bendrijos žemės ūkio statistikos tobulinimo [2] bei šiuose Europos Parlamento ir Tarybos sprendimuose:
- 1999 m. sausio 25 d. Nr. 276/1999/EB, patvirtinančiame daugiametį Bendrijos veiksmų planą dėl saugesnio naudojimosi internetu skatinimo kovojant su neteisėtu ir žalingu turiniu pasauliniuose tinkluose [3],
- 1999 m. liepos 12 d. Nr. 1719/1999/EB dėl transeuropinių tinklų gairių, apimančių ir bendros svarbos projektus, skirtų elektroniniu būdu keistis duomenimis tarp administracijų (IDA) [4],
- 2000 m. gruodžio 20 d. Nr. 2850/2000/EB, nustatančiame Bendrijos bendradarbiavimo atsitiktinės arba tyčinės jūros taršos srityje pagrindus [5],
- 2001 m. kovo 12 d. Nr. 507/2001/EB dėl veiksmų, susijusių su transeuropiniu prekybos prekėmis Bendrijoje ir tarp Bendrijos ir šalių, kurios nėra narės, statistikos rinkimo, teikimo ir platinimo tinklu (Edicom) [6],
- 2002 m. gruodžio 3 d. Nr. 2235/2002/EB, patvirtinančiame Bendrijos programą mokesčių sistemų veikimui vidaus rinkoje pagerinti (2003-2007 m. Fiscalis programa) [7],
- 2002 m. gruodžio 16 d. Nr. 2367/2002/EB dėl 2003-2007 m. Bendrijos statistikos programos [8],
- 2003 m. vasario 6 d. Nr. 253/2003/EB, nustatančiame muitinių veiksmų programą Bendrijoje (Muitinė 2007) [9],
- 2003 m. birželio 26 d. Nr. 1230/2003/EB, patvirtinančiame daugiametę veiksmų programą energetikos srityje "Pažangi energetika Europai" (2003-2006) [10],
- 2003 m. lapkričio 17 d. Nr. 2256/2003/EB, patvirtinančiame eEuropa 2005 m. veiksmų plano, geros praktikos platinimo ir tinklo bei informacijos saugumo gerinimo stebėsenos daugiametę programą (MODINIS) (2003-2005 m.) [11],
PRIĖMĖ ŠĮ SPRENDIMĄ:
1 straipsnis
Sprendimo 96/411/EB 6 straipsnio 4 dalies pirmoji pastraipa pakeičiama taip:
"4. Finansinė struktūra šiai programai įgyvendinti 2003-2007 m. yra 11,65 milijonai eurų. 8,65 milijonai eurų yra skirta 2003-2006 m. laikotarpiui.
Laikotarpiui, kuris pradedamas skaičiuoti nuo 2007 m. sausio 1 d., siūloma suma laikoma patvirtinta, jeigu minėtam etapui ji atitinka finansinę perspektyvą, galiojančią laikotarpiu, kuris pradedamas skaičiuoti nuo 2007 m. sausio 1 d."
2 straipsnis
Sprendimo Nr. 276/1999/EB 1 straipsnio 3 dalies pirmoji pastraipa pakeičiama taip:
"3. Finansinė struktūra šiam veiksmų planui įgyvendinti 1999 m. sausio 1 d. - 2004 m. gruodžio 31 d. laikotarpiu yra 39,1 milijonai eurų."
3 straipsnis
Sprendimo Nr. 1719/1999/EB 12 straipsnis iš dalies keičiamas taip:
1. Antraštė "Finansinė orientacinė suma" pakeičiama antrašte "Finansavimas";
2. 1 dalis pakeičiama taip:
"1. Finansinė struktūra Bendrijos veiksmams įgyvendinti pagal šį sprendimą 2002-2004 metams yra 40,6 mln. eurų."
4 straipsnis
Sprendimo Nr. 2850/2000/EB 2 straipsnio c punktas pakeičiamas taip:
"c) Finansinė struktūra šiam sprendimui įgyvendinti 2000-2006 m. laikotarpiu yra 12,6 milijonų eurų.
Šiame sprendime numatytiems veiksmams skirti biudžeto ištekliai įtraukiami į Europos Sąjungos bendrojo biudžeto metinius asignavimus. Turimus metinius asignavimus tvirtina biudžeto valdymo institucija, neviršydama finansinės perspektyvos ribų."
5 straipsnis
Sprendimas Nr. 507/2001/EB iš dalies keičiamas taip:
1. 6 straipsnio pirmoji pastraipa pakeičiama taip:
"Finansinė struktūra šiame sprendime numatytiems Bendrijos veiksmams įgyvendinti 2001-2005 m. laikotarpiu yra 53,6 milijonai eurų. Orientacinis paskirstymas pagal veiksmų kategorijas, minėtas 2 straipsnyje, yra pateikiamas II priede."
2. II priedas pakeičiamas šio sprendimo I priedo tekstu.
6 straipsnis
Sprendimo Nr. 2235/2002 10 straipsnis pakeičiamas taip:
Finansinė struktūra šiai programai įgyvendinti 2003 m. sausio 1 d. - 2007 m. gruodžio 31 d. laikotarpiu yra 67,25 milijonai eurų. 51,9 milijonai eurų yra skiriama laikotarpiui iki 2006 m. gruodžio 31 d.
Laikotarpiui, kuris pradedamas skaičiuoti nuo 2007 m. sausio 1 d., siūloma suma laikoma patvirtinta, jeigu minėtam etapui ji atitinka finansinę perspektyvą, galiojančią laikotarpiu, kuris pradedamas skaičiuoti nuo 2007 m. sausio 1 d.
Metinius asignavimus tvirtina biudžeto valdymo institucija, neviršydama finansinės perspektyvos ribų."
7 straipsnis
Sprendimo Nr. 2367/2002/EB 3 straipsnio pirmoji ir antroji pastraipos pakeičiamos taip:
"Finansinė struktūra šiai programai įgyvendinti 2003-2007 m. laikotarpiu yra 220,6 milijonų eurų. 170,83 milijonų eurų yra skiriama laikotarpiui iki 2006 m. gruodžio 31 d.
Laikotarpiui, kuris pradedamas skaičiuoti nuo 2007 m. sausio 1 d., siūloma suma laikoma patvirtinta, jeigu minėtam etapui ji atitinka finansinę perspektyvą, galiojančią laikotarpiu, kuris pradedamas skaičiuoti nuo 2007 m. sausio 1 d."
8 straipsnis
Sprendimo Nr. 253/2003/EB 14 straipsnis pakeičiamas taip:
1. Finansinė struktūra šiai programai įgyvendinti 2003 m. sausio 1 d. - 2007 m. gruodžio 31 d. laikotarpiu yra 165,55 milijonai eurų. 128,79 milijonai eurų yra skiriama laikotarpiui iki 2006 m. gruodžio 31 d.
2. Laikotarpiui, kuris pradedamas skaičiuoti nuo 2007 m. sausio 1 d., siūloma suma laikoma patvirtinta, jeigu minėtam etapui ji atitinka finansinę perspektyvą, galiojančią laikotarpiu, kuris pradedamas skaičiuoti nuo 2007 m. sausio 1 d.
3. Metinius asignavimus tvirtina biudžeto valdymo institucija, neviršydama finansinės perspektyvos ribų."
9 straipsnis
Sprendimas Nr. 1230/2003/EB iš dalies keičiamas taip:
1. 6 straipsnio 1 dalies pirmoji pastraipa pakeičiama taip:
"1. Finansinė struktūra šiai programai įgyvendinti 2003-2006 m. laikotarpiu yra 250 milijonų eurų."
2. Priedas pakeičiamas šio sprendimo II priedu.
10 straipsnis
Sprendimo Nr. 2256/2003/EB 4 straipsnio pirmoji ir antroji pastraipos pakeičiamos taip:
"Programa aprėpia laikotarpį nuo 2003 m. sausio 1 d. iki 2005 m. gruodžio 31 d. Finansinė struktūra šiai programai įgyvendinti yra 22,44 mln. eurų."
11 straipsnis
Šis sprendimas skirtas valstybėms narėms.
Priimta Strasbūre, 2004 m. balandžio 21 d.